rejauldu/bengali-wikipedia huggingface dataset:
কিসমত গণকৈড় ইউনিয়ন বাংলাদেশের রাজশাহী বিভাগের রাজশাহী জেলার দুর্গাপুর উপজেলা অন্তর্গত একটি ইউনিয়ন।    আয়তন ও জনসংখ্যা  গ্রামের সংখ্যা: ১৫টি মৌজার সংখ্যা: ১৪ মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ২১,১৩৮ জন।   শিক্ষা  সাক্ষরতার হার: ২০১২ এর শিক্ষা জরীপ অনুযায়ী সাক্ষরতার হার ৮৭%। শিক্ষা প্রতিষ্ঠান: সরকারী প্রাথমিক বিদ্যালয়: ০৭টি বে-সরকারী প্রাথমিক বিদ্যালয়: ০৪টি উচ্চ বিদ্যালয়: ০৫টি মাদ্রাসা: ০৩টি।   আরও দেখুন   রাজশাহী জেলা  দুর্গাপুর উপজেলা   তথ্যসূত্র    বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:দুর্গাপুর (রাজশাহী) উপজেলার ইউনিয়ন
সরদারি প্রথা বা সর্দারি প্রথা হলো ঊনবিংশ শতাব্দীর দ্বিতীয়ার্ধে বাংলাদেশের ঢাকা শহরের পঞ্চায়েত ব্যবস্থা। তাৎকালীন ব্রিটিশ শাসনামলে এ প্রথার বিকাশ ঘটে। রাষ্ট্র কর্তৃক স্বীকৃত এ প্রথায় প্রতিটি মহল্লায় স্থানীয় প্রভাবশালী মুসলমান ব্যক্তিদের থেকে পাঁচ সদস্য বিশিষ্ট একটি করে কমিটি গঠন করা হতো যারা উক্ত মহল্লার ছোটখাটো বিষয়াদি মীমাংসা করতেন। প্রতিটি কমিটির প্রধান সরদার বা সর্দার নামে পরিচিত ছিলেন। সর্দার আজীবনের জন্য নিয়োগ পেতেন এবং মৃত্যুর পর সাধারণত তার যোগ্য উত্তরসূরী, পূর্বসূরী ও উত্তরাধিকারসুত্রে বংশানুক্রমিক সর্দার হতেন। ঢাকার নবাব পরিবার পঞ্চায়েত কমিটি অনুমোদন ও আনুষ্ঠানিক স্বীকৃতি প্রদান করতেন।  ইতিহাস সরদারি প্রথার প্রচলন সম্পর্কে সঠিক তারিখ জানা না গেলেও অনেকে মনে করেন মুঘল শাসনামলে এটি শুরু হয়ে পরে ব্রিটিশ শাসনামলে এর বিকাশ ঘটে। ব্রিটিশ শাসনামলে ঢাকার নবাবগণ ব্রিটিশ সরকারের অনুগত ছিলেন। ঢাকা মহানগরীর সামাজিক শৃঙ্খলা রক্ষার জন্য ও নবাবের আনুগত্য ধরে রাখার জন্য নবাব পরিবার প্রথাটি চালু করার পর ব্রিটিশ সরকার এটিকে স্বীকৃতি প্রদান করে। ১৮৭৬ সালে নবাব আবদুল গনির সময়ে এ পঞ্চায়েত ব্যবস্থার গুরুত্ব বৃদ্ধি পেতে থাকে এবং এ সময় ঢাকায় মোট ১২টি পঞ্চায়েত কমিটি ছিলো। খাজা সলিমুল্লাহর সময় আরো ২২টি কমিটি এর সাথে যুক্ত করা হয় এবং ব্যবস্থাকে পুনর্গঠন করা হয়। ১৯০৭ সালে নবাব পরিবার থেকে খাজা মোহম্মদ আজমকে ঢাকার সকল পঞ্চায়েত কমিটির তত্ত্বাবধায়ক নিয়োগ দেওয়া হয়। আজমের সময়কালে ঢাকায় অনুমানিক ১৩৩ জন সরদারের সাথে সাথে ১৩৩টি কমিটি ছিলো।  ঢাকায় ৮০ বছর পর্যন্ত এই প্রথা প্রচলিত ছিলো। ১৯৫০ সালে জমিদারি প্রথা বিলুপ্তির সাথে সাথে সরদারি প্রথারও বিলুপ্তি ঘটে। ঢাকার উল্লেখযোগ্য সরদারদের ম রবধ্যে ছিলেন, জুম্মন সরদার, পিয়ারু সরদার, রুস্তম সরদার, মোতি সরদার, মির্জা কাদের সরদার, সিদ্দিক সরদার, মাওলা বকশ সরদার, মাজেদ সরদার এবং লতিফ খান সরদার। ২০১৬ সালে আক্তার সরদার নামে পরিচিত ঢাকার জীবিত সর্বশেষ সরদার মৃত্যুবরণ করেন।  কার্যক্রম পঞ্চায়েত কমিটি সাধারণত বিভিন্ন পারিবারিক, সামজিক, ভূসম্পত্তির উত্তরাধিকার ও ব্যক্তিগত বিরোধ সালিশী বৈঠকের মাধ্যমে নিষ্পত্তিতে ভূমিকা পালন করতো। বিভিন্ন ধরনের সামাজিক অনুষ্ঠানও এ প্রথায় পালিত হতো। সাধারণত যে কোন সিদ্ধান্ত সকল পক্ষ মেনে চলতেন এবং কেউ অমান্য করলে স্থানীয়ভাবে শাস্তির ব্যবস্থা ছিলো।  তথ্যসূত্র  বহিঃসংযোগ  বিষয়শ্রেণী:ঢাকার ইতিহাস বিষয়শ্রেণী:ঢাকার সমাজ
নেওয়া তালাই () ভারতের রাজস্থান রাজ্যের উদয়পুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে নেওয়া তালাই শহরের জনসংখ্যা হল ৪৬৬৯ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে নেওয়া তালাই এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
লাউরা ভালনার (, ; জন্ম: ৩ নভেম্বর ১৯৯৮) হলেন একজন অস্ট্রীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের বিগ এয়ার এবং স্লোপস্টাইল বিভাগে অস্ট্রিয়ার প্রতিনিধি হিসেবে প্রতিদ্বন্দ্বিতা করে থাকেন।  ভালনার অস্ট্রিয়ার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন লাউরা ভালনার ১৯৯৮ সালের ৩রা নভেম্বর তারিখে অস্ট্রিয়ার টিরোলে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ভালনার অস্ট্রিয়ার প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের বিগ এয়ার প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৬৮.৫০ পয়েন্ট করতে সক্ষম হয়েছিলেন, যার ফলে বাছাইপর্ব থেকেই তাকে বিদায় নিতে হয়েছিল।  অন্যদিকে, তিনি ফ্রিস্টাইল স্কিইংয়ে নারীদের স্লোপস্টাইল প্রতিযোগিতায়ও অংশগ্রহণ করেছিলেন। উক্ত প্রতিযোগিতাটির বাছাইপর্বের দুই রানের সমাপ্তিতে তিনি সর্বোচ্চ ৩০.৭০ পয়েন্ট নিয়ে পঞ্চবিংশ স্থান অধিকার করে বাছাইপর্ব থেকেই বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রীয় নারী ফ্রিস্টাইল স্কিয়ার বিষয়শ্রেণী:অস্ট্রিয়ার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
ব্রজাবলী ভাষা ভারতের অসম অঞ্চলে পঞ্চদশ-ষোড়শ শতাব্দীতে শঙ্করদেব কর্তৃক তৈরীকৃত ও ব্যবহৃত এক ধরনের সাহিত্যিক ভাষা বিশেষ। এই ভাষা তিনি বরগীত এবং অঙ্কীয়া নাট রচনার সময় ব্যবহার করেছিলেন। এই ভাষার সমরূপ ভাষা বাংলা ও উড়িষ্যায় প্রচলিত থাকলেও অসমে প্রচলিত ব্রজাবলী ভাষা তাদের থেকে ভিন্ন ধরনের ছিল। অন্যান্য সমরূপ ভাষাগুলি ব্রজভাষা নির্ভর হলেও ব্রজভলি ভাষা মৈথিলী ও অসমীয়া ভাষার সংমিশ্রণে গঠিত হয়েছিল।Dr Sukumar Sen, A History of Brajabuli Literature, Calcutta, 1931 p1) সাধারণভাবে এই ভাষার কথ্য রূপে অসমীয়া শব্দের প্রচলন ছিল বলে অসমের মানুষ সহজেই এই ভাষা বুঝতে পারতেন।   তথ্যসূত্র   বিষয়শ্রেণী:আসামের সংস্কৃতি বিষয়শ্রেণী:আসামের ভাষা
নব্যেন্দু সুন্দর পরিচালিত ভারতীয় বাংলা চলচ্চিত্র। এর প্রধান চরিত্রে অভিনয় করেছেন মহানায়ক উত্তম কুমার ও ছবি রায়।   কাহিনী সংক্ষেপ   অভিনয়ে  উত্তম কুমার  ছাবি রায়  তুলসী চক্রবর্তী  জহর গাঙ্গুলী  যমুনা সিনহা  অমর চৌধরী  রাজলক্ষী দেবী  আশু বোস  প্রীতি মজুমদার  ফানি রায়  বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৪৯-এর চলচ্চিত্র বিষয়শ্রেণী:১৯৪০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় সাদাকালো চলচ্চিত্র
থাম্ব|325x325পিক্সেল| প্রতিটি ঘরের সামাজিক ক্রিয়াকলাপগুলি প্রদর্শন করে একটি বিচ্ছিন্ন বাড়ির জন্য পরিকল্পনা  গৃহ বা আবাসস্থল একটি বাসস্থান যা কোনো গোষ্ঠীর  বা কোনো ব্যক্তি, পরিবার বা একাধিক পরিবারের জন্য স্থায়ী বা অস্থায়ী বাসস্থান হিসাবে ব্যবহৃত হয়। এটি প্রায়শই একটি ঘর, অ্যাপার্টমেন্ট বা অন্য ভবন বা বিকল্পভাবে একটি মোবাইল বাড়ি, হাউসবোট, ইয়ট বা অন্য কোনো বহনযোগ্য আশ্রয় হয়ে থাকে। মানবাধিকারের সর্বজনীন ঘোষণাপত্র  এর নিবন্ধ ১২-এ অন্তর্ভুক্ত গোপনীয়তার অধিকার সম্পর্কিত অনেক দেশেই সাংবিধানিক আইনের একটি মূলনীতি হলো বাড়ি একজন ব্যক্তির আশ্রয় ও আশ্রয়ের স্থান।   প্রকারভেদ    ভবন  থাম্ব|১৯১০ আমেরিকান বাসস্থান   পোর্টেবল আশ্রয়কেন্দ্র  থাম্ব| ওয়াশিংটনের সিয়াটলে লেক ইউনিয়নে একটি হাউজবোট    তথ্যসূত্র   বিষয়শ্রেণী:মনুষ্য আবাসভূমি বিষয়শ্রেণী:গৃহ বিষয়শ্রেণী:অপর্যালোচিত অনুবাদসহ পাতা বিষয়শ্রেণী:মূল বিষয়ের নিবন্ধ
thumb|একজন তরুণের খোঁচা দাঁড়ি। খোঁচা দাঁড়ি (ইংরেজিতে ডিজাইনার স্টাবল নামে পরিচিত) পুরুষদের দাঁড়ির একটি স্বল্পবর্ধিত রূপ ১৯৮০-র দশকে রেওয়াজে পরিণত হয়। গায়ক জর্জ মাইকেল এবং অভিনেতা ডন জনসন এই স্টাইলটির পুনরাবির্ভাব ঘটান এবং তারপর আরও অনেকেই তাদের অনুকরণ করেন। বেশ কিছু প্রতিষ্ঠান ডিজাইনার স্টাবল বা খোঁচা দাড়ি রাখার জন্য বিয়ার্ড ট্রিমার নামক দাড়ি ছাঁটার যন্ত্র (হেয়ার ক্লিপার) তৈরি করে থাকে, যা "ফাইভ ও'ক্লক শ্যাডো" ("five o'clock shadow") বা "বিকাল পাঁচটার ছায়া" নামে পরিচিত। ২০০০ সালের শুরুর দিকে ডেভিড বেকহ্যাম এবং জর্জ ক্লুনির দ্বারা জনপ্রিয় হওয়ার মাধ্যমে স্টাইলটি আবার মানুষের মাঝে ফিরে আসে।  তথ্যসূত্র  বহিঃসংযোগ   5 Things Men Should Know  বিষয়শ্রেণী:১৯৮০-এর ফ্যাশন বিষয়শ্রেণী:২০১০-এর ফ্যাশন বিষয়শ্রেণী:মুখমণ্ডলের চুল বিষয়শ্রেণী:চুলের শারীরস্থান বিষয়শ্রেণী:ফ্যাশন বিষয়শ্রেণী:কেশবিন্যাস বিষয়শ্রেণী:১৯৮০-এর দশকের ফ্যাশন বিষয়শ্রেণী:১৯৯০-এর দশকের ফ্যাশন বিষয়শ্রেণী:২০০০-এর দশকের ফ্যাশন বিষয়শ্রেণী:২০১০-এর দশকের ফ্যাশন
ফীডব্যাক বাংলাদেশের একটি বিখ্যাত এবং জনপ্রিয় ব্যান্ড। এ পর্যন্ত তারা ১০টি স্টুডিও অ্যালবাম বের করেছে। দেশের শুরুর দিকের ব্যান্ডগুলির একটি - ১৯৭০-এর দশকে এর যাত্রা শুরু। বাংলাদেশী পপ্ সঙ্গীতের ইতিহাসে ফীডব্যাকের ব্যাপক অবদান। শুরুর দিকে ফিডব্যাক ঢাকার পাঁচ তারা হোটেলের নাইট ক্লাবে ইংরেজি পপ মিউজিক পরিবেশন করতো। ‘টুয়েন্টিনথ সেঞ্চুরি’ নামে যাত্রা শুরু করে, ১৯৭৬ সালে ফীডব্যাক নাম ধারণ করে। তারপর ১৯৮৭ সাল থেকে ফীডব্যাক পুরো দমে বাংলা রক মিউজিক নিয়ে কাজ শুরু করেন। ১৯৯৬ সালে লিড ভোকাল মাকসুদ ব্যান্ড ছেড়ে দেন।ittefaq.com.bd/content/2010/09/16/news0846.htm গতানুগতিক ধারা থেকে বের হয়ে সমাজসচেতন মূলক গান করাই মাকসুদ ফীডব্যাক ছেড়ে দেয়ার কারণ হিসেবে দেখান।   বর্তমান সদস্য   ফুয়াদ নাসের বাবু (কি-বোর্ড)  পিয়ারু খান (পারকাশন/ভোকাল)  লাবু রহমান (গিটার, ভোকাল)  পন্টি (ড্রামার)  লুমিন (ভোকাল) রায়হান(ভোকাল)   সাবেক সদস্য   মাকসুদুল হক   ডিস্কোগ্রাফি   ফীডব্যাক (১৯৮৬)  উল্লাস (১৯৮৭)  মেলা (১৯৯০)  জোয়ার (১৯৯-)  বাউলিয়ানা  বংগাব্দ ১৪০০  (১৯৯৪)  দেহঘড়ি  আনন্দ  শূন্য-২ (২০০২)   তথ্যসূত্র    বহিঃসংযোগ   বিষয়শ্রেণী:বাংলাদেশী সঙ্গীত দল বিষয়শ্রেণী:বাংলা ব্যান্ড বিষয়শ্রেণী:১৯৭৬-এ প্রতিষ্ঠিত সঙ্গীত দল বিষয়শ্রেণী:১৯৭৬-এ বাংলাদেশে প্রতিষ্ঠিত
ফিনিক্স স্কাই হার্বার আন্তর্জাতিক বিমানবন্দর হল একটি সরকারি বেসামরিক-সামরিক বিমানবন্দর, যা যুক্তরাষ্ট্রের অ্যারিজোনা রাজ্যের মারিকোপা কাউন্টিতে ফিনিক্স শহরের কেন্দ্রস্থল থেকে ৩ মাইল (২.৬ নটিক্যাল মাইল; ৪.৮ কিমি) পূর্বে অবস্থিত। এটি অ্যারিজোনার বৃহত্তম ও ব্যস্ততম বিমানবন্দর এবং মার্কিন যুক্তরাষ্ট্রের বৃহত্তম বাণিজ্যিক বিমানবন্দরগুলির মধ্যে একটি; ফিনিক্স স্কাই হার্বার ২০২১ সালে মার্কিন যুক্তরাষ্ট্রের ৮ম ব্যস্ততম বিমানবন্দর এবং বিশ্বের ১১তম ব্যস্ততম বিমানবন্দর ছিল।  বিমানবন্দরটি আমেরিকান এয়ারলাইন্সের কেন্দ্র এবং সাউথওয়েস্ট এয়ারলাইন্সের ঘাঁটি হিসেবে কাজ করে। আমেরিকান এয়ারলাইন্স (স্কাইওয়েস্ট এবং মেসা দ্বারা পরিচালিত আমেরিকান ঈগল সহ) অন্য যেকোনো বিমানসংস্থার তুলনায় ফিনিক্স স্কাই হার্বার থেকে অধিক যাত্রীদের পরিষেবা প্রদান করে।  বিমানবন্দরটি অ্যারিজোনা এয়ার ন্যাশনাল গার্ডের ১৬১তম এয়ার রিফুয়েলিং উইং (১৬১ এআরডব্লিউ), যা এয়ার মোবিলিটি কমান্ডের (এএমসি) অর্জিত ইউনিটের আবাসস্থল। সামরিক ছিটমহলটি গোল্ডওয়াটার এয়ার ন্যাশনাল গার্ড বেস নামে পরিচিত। অ্যারিজোনা এএনজি-এর দুটি উড়ন্ত ইউনিটের মধ্যে একটি হিসাবে ১৬১ এআরডব্লিউ বর্তমানে কেসি-১৩৫আর স্ট্র্যাটোট্যাঙ্কার বিমান উড্ডয়নকার্য সম্পাদনা করে। ন্যাশনাল গার্ড ইউনিট হিসেবে অভ্যন্তরীণ ভূমিকা ছাড়াও, অ্যারিজোনার গভর্নরকে উত্তর দিয়ে, ১৬১ এআরডব্লিউ একটি ইউএসএএফ সংস্থা হিসাবে রাজ্য ও বিদেশী উভয় ভূমিকা পালন করে, বিশ্বব্যাপী এয়ার রিফুয়েলিং ও এয়ার মোবিলিটি মিশন সমর্থন করে।  তথ্যসূত্র  বহিঃসংযোগ   www.skyharbor.com, দাপ্তরিক সাইট  অ্যারিজোনা ডট বিমানবন্দর ডিরেক্টরিতে ফিনিক্স স্কাই হার্বার আন্তর্জাতিক বিমানবন্দর  (পিএইচএক্স)  স্কাই হার্বার এয়ারপোর্ট পার্কিং   বিষয়শ্রেণী:ফিনিক্স স্কাই হার্বার আন্তর্জাতিক বিমানবন্দর
বালুরঘাট (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ দিনাজপুর জেলার একটি বিধানসভা কেন্দ্র। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ৩৯ নং বালুরঘাট বিধানসভা কেন্দ্রটি বালুরঘাট পৌরসভা, অমৃতাখন্ড, ভাটপাড়া এবং চিঙ্গিশপুর গ্রাম পঞ্চায়েত গুলি বালুরঘাট সমষ্টি উন্নয়ন ব্লক এবং হিল্লি সমষ্টি উন্নয়ন ব্লক এর অন্তর্গত।  বালুরঘাট বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১বালুরঘাটসরোজ রঞ্জন চট্টোপাধ্যায়ভারতীয় জাতীয় কংগ্রেস১৯৫১লক্ষণ চন্দ্র হান্দাভারতীয় জাতীয় কংগ্রেস১৯৫৭মারদি হাকাইভারতীয় জাতীয় কংগ্রেস ১৯৫৭ধীরেন ব্যানার্জীবিপ্লবী সমাজতন্ত্রী দলFrontier Weekly. Leftism in Undivided Dinajpur [1947-1977] ১৯৬২সুশীল রঞ্জন চট্টোপাধ্যায়ভারতীয় জাতীয় কংগ্রেস১৯৬৭মুকুল বসুনির্দল১৯৬৯মুকুল বসুবিপ্লবী সমাজতন্ত্রী দল১৯৭১বীরেশ্বর রায়ভারতীয় জাতীয় কংগ্রেস ১৯৭২বীরেশ্বর রায়ভারতীয় জাতীয় কংগ্রেস১৯৭৭বিশ্বনাথ চৌধুরীবিপ্লবী সমাজতন্ত্রী দল১৯৮২বিশ্বনাথ চৌধুরীবিপ্লবী সমাজতন্ত্রী দল ১৯৮৭বিশ্বনাথ চৌধুরীবিপ্লবী সমাজতন্ত্রী দল১৯৯১বিশ্বনাথ চৌধুরীবিপ্লবী সমাজতন্ত্রী দল১৯৯৬বিশ্বনাথ চৌধুরীবিপ্লবী সমাজতন্ত্রী দল২০০১বিশ্বনাথ চৌধুরীবিপ্লবী সমাজতন্ত্রী দল২০০৬বিশ্বনাথ চৌধুরীবিপ্লবী সমাজতন্ত্রী দল২০১১শঙ্কর চক্রবর্তীসর্বভারতীয় তৃণমূল কংগ্রেস  নির্বাচনী ফলাফল ২০১১ ২০১১ সালের নির্বাচনে, তৃণমূল কংগ্রেসের শঙ্কর চক্রবর্তী তার নিকটতম প্রতিদ্বন্দ্বী আরএসপি'র বিশ্বনাথ চৌধুরীকে পরাজিত করেন।  ১৯৭৭-২০০৬ ১৯৭৭ থেকে ২০০৬ সাল পর্যন্ত আরএসপি বিশ্বনাথ চৌধুরী বালুরঘাট কেন্দ্র থেকে সাত বছর জয়লাভ করেছিলেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০৬ সালে বিজেপি এর দেবশ্রী চৌধুরীকে, ২০০১ সালে তৃণমূল কংগ্রেসের শঙ্কর চক্রবর্তীকে, ১৯৯৬ এবং ১৯৯১ সালে  কংগ্রেসের বিপ্লব খানকে,   ১৯৮৭ সালে কংগ্রেসের মাধব চন্দ্র রায়কে, ১৯৮২ সালে আইসিএসের আশিস রায়কে এবং ১৯৭৭ সালে কংগ্রেসের জ্যোতিশ্বর সরকারকে পরাজিত করেন।  ১৯৫১-১৯৭২ ১৯৭২ এবং ১৯৭১ সালে কংগ্রেসের বীরেশ্বর রায় জয়ী হন। ১৯৬৯ এবং ১৯৬৭ সালে আরএসপি/নির্দল মুকুল বাসু জয়ী হন। ১৯৬২ সালে কংগ্রেসের সুশীল রঞ্জন চট্টোপাধ্যায় জয়ী হন। ১৯৫৭ এবং ১৯৫১ সালে বালুরঘাট যৌথ আসন ছিল। ১৯৫৭ সালে কংগ্রেসের মারদি হাকাই ও নির্দলের ধীরেন্দ্রনাথ ব্যানার্জী জয়ী হন। স্বাধীন ভারতের প্রথম নির্বাচন, কংগ্রেসের সরোজ রঞ্জন চট্টোপাধ্যায় এবং লক্ষ্মণ চন্দ্র হান্ডা উভয় জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:দক্ষিণ দিনাজপুর জেলার রাজনীতি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত রেখে দেয়া হল।  মাসুম-আল-হাসান (আলাপ) ১৪:০৪, ৩১ জানুয়ারি ২০২১ (ইউটিসি) ভাঙার গান   – (অপসারণের প্রস্তাবনা দেখুনলগ দেখুন) () আমার মনেহচ্ছে,  এই নিবন্ধ wp:NM উত্তীর্ণ নয়।  এই গান কোন জাতীয় পদক পেয়েছে বলে আমার মনে হচ্ছেনা।  যদি পেয়ে থাকে এবং মানদণ্ড পূরণে সফল হয় তাহলে সমস্যা নেই।  নাইম (আলাপ)  ১২:৫০, ৩০ জানুয়ারি ২০২১ (ইউটিসি)  রাখুন, এটি গান নয়, একটি কাব্যগ্রন্থ। WP:বইমানদণ্ড-এর ৫ নং পূরণ করে। কাজী নজরুল ইসলাম-এর লেখা কাব্যগ্রন্থ যদি এই মানদণ্ড পূরণ না করে, তবে আমার জানা নেই দুনিয়ার কোন ঐতিহাসিক লেখকের বই এই মানদণ্ড পূরণ করবে। এছাড়া আমি যদি ভুল না বলি, তার লেখা কালজয়ী "কারার ঐ লৌহ-কবাট ভেঙে ফেল, কর রে লোপাট, রক্ত-জমাট শিকল-পুজোর পাষাণ-বেদী!" কবিতাটি একই নামে এই কাব্যগ্রন্থেরই অন্তর্ভুক্ত। --আফতাবুজ্জামান (আলাপ) ২১:২১, ৩০ জানুয়ারি ২০২১ (ইউটিসি) খেয়াল করিনি। তাহলে রেখে দেওয়া হোক। নাইম (আলাপ)  ১০:১৭, ৩১ জানুয়ারি ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ফিরোজা বিবি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০০৯ সাল থেকে ২০১৬ সাল পর্যন্ত পশ্চিমবঙ্গ বিধানসভায় নন্দীগ্রাম বিধানসভা কেন্দ্রের বিধায়ক হিসেবে দায়িত্ব পালন করেছেন। ২০১৬ সাল থেকে তিনি পশ্চিমবঙ্গ বিধানসভায় পাঁশকুড়া পশ্চিম বিধানসভা কেন্দ্রের বিধায়ক হিসেবে দায়িত্ব পালন করছেন।List of Winners in West Bengal 2016 তার ছেলে নন্দীগ্রাম গণহত্যায় ২০০৭ সালের ১৪ মার্চ নিহত হয়েছিল।Nandigram nightmare continues for CPM, Trinamool wins Assembly bypollTrinamool Congress wins Nandigram assembly by-election তিনি 'শহিদ জননী' নামে পরিচিত।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:বাঙালি রাজনীতিবিদ বিষয়শ্রেণী:পূর্ব মেদিনীপুর জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:১৯৫১-এ জন্ম
স্বামী বিশুদ্ধানন্দ, (১৩ জুন ১৮৮৩ ― ১৬ জুন ১৯৬২) ছিলেন রামকৃষ্ণ  মিশনের অষ্টম অধ্যক্ষ।   জন্ম ও প্রারম্ভিক জীবন  তাঁর জন্ম  বেঙ্গল প্রেসিডেন্সির বর্তমানের হুগলি জেলার গুড়াপ গ্রামে। পিতা হেমচন্দ্র রায় এবং মাতা কিরণবালা দেবী। শৈশবেই তার পিতামাতার মৃত্যু হয়। ১৯০৪ খ্রিস্টাব্দে তিনি শ্রীরামকৃষ্ণের প্রতি আকৃষ্ট হন কলকাতার   মেটকাফ হলে প্রাপ্ত ম্যাক্সমুলারের লেখা "রামকৃষ্ণ―হিজ লাইফ অ্যান্ড সেইংস" বইটিতে রামকৃষ্ণের দিব্য জীবন ও বাণী পড়ে। নিয়মিত শুরু হয় দক্ষিণেশ্বরে যাতায়াত। পরিচয় হয় শ্রীরামকৃষ্ণের ভাইপো রামলাল চট্টোপাধ্যায় ও কথামৃতকার শ্রীম ও স্বামি-শিষ্য-সংবাদ' প্রণেতা শরচ্চন্দ্র চক্রবর্তীর সঙ্গে। তাদের কাছ থেকে শ্রীশ্রীমা সম্পর্কে জেনে দুই বন্ধু খগেন (পরবর্তীতে স্বামী শান্তানন্দ) ও গিরিজাকে (পরবর্তীতে স্বামী গিরিজানন্দ) সঙ্গে  নিয়ে চলে যান জয়রামবাটী। ১৯০৬ খ্রিস্টাব্দের ১৬ই ডিসেম্বর তারা মায়ের প্রথম দর্শন লাভ করেন। চিরস্নেহময়ী জননীর অহৈতুকী ভালোবাসা হৃদয়ঙ্গম করায় তার মনে পার্থিব জীবন ত্যাগ করার তাগিদের সাথে সাথে  সন্ন্যাসীর জীবন যাপনের অনুভব জাগ্রত হল। অবশেষে ১৯০৭ খ্রিস্টাব্দের ২৯শে জুলাই অন্য দুজন গুরুভাইয়ের সাথে তিনি শ্রীশ্রীমার কাছে দীক্ষা নেন, সন্ন্যাসের বস্ত্র ও আশীর্বাদ লাভ করেন।  কিছু দিন মাদ্রাজে অবস্থানের পর ১৯৪৭ খ্রিস্টাব্দে স্বামী বিশুদ্ধানন্দ রামকৃষ্ণ মিশনের সহ-অধ্যক্ষ হন এবং তার প্রিয় স্থান  বারাণসীতে থাকেন। স্বামী শঙ্করানন্দের প্রয়াণ হলে, তিনি রামকৃষ্ণ মিশনের অধ্যক্ষ হন ১৯৬২ খ্রিস্টাব্দের ৬ই মার্চ।  শ্রীশ্রীমায়ের সার্থক সন্তান  স্বামী বিশুদ্ধানন্দ স্বাভাবিক ভাবেই খুব প্রেমময় ছিলেন। আর ছিলেন শ্রীশ্রীমায়ের সার্থক সন্তান। তার মধ্যে মাতৃভাবের বিশেষ বিকাশ হয়েছিল। তিনি সততই মাতৃস্নেহে, সহানুভূতিতে, অন্যের সমস্যার প্রতি সহানুভূতিশীল ছিলেন। আধ্যাত্মিক বিষয়ে অনর্গল বক্তব্য রেখে ভক্তবৃন্দের সদর্থক উপদেশ প্রদান করতেন। সেই উপদেশমালা "সৎপ্রসঙ্গ" শীর্ষক পুস্তিকায় প্রকাশিত হয়েছে।   স্বামী লোকেশ্বরানন্দ তাঁর এক গ্রন্থে উল্লেখ করেছেন যে, তিনি বিশুদ্ধানন্দজীর কাছে যত বারই গিয়েছেন, ততবারই  ফিরে এসেছেন এক আশ্চর্য অনুভব নিয়ে। তার মনে হয়েছে যে, তিনি এসেছেন মায়ের কাছে। তার এই অভিজ্ঞতার অনেক পরে, শ্রীসারদা মঠের এক প্রবীণা সন্ন্যাসিনী কথায় কথায় স্বামী লোকেশ্বরানন্দকে বলেছিলেন-   মহাসমাধি ও জীবনাবসান স্বামী বিশুদ্ধানন্দ প্রোস্টেটের সমস্যায় ভুগছিলেন। ১৯৬০ খ্রিস্টাব্দে তার প্রাথমিক অপারেশন হয়। শেষে ১৯৬২ খ্রিস্টাব্দের ১৩ ই জুন আরো একবার অপারেশন হয়। ১৬ ই জুন সকাল ন'টায় মহাসমাধিতেই তিনি পার্থিব শরীর পরিত্যাগ করেন।    তথ্যসূত্র    রামকৃষ্ণ মঠ ও মিশন: অধ্যক্ষের সাইট - বিশুদ্ধানন্দ (১৬ জানুয়ারি ২০০৮ তারিখে আর্কাইভ করা)  বিষয়শ্রেণী:১৯৬২-এ মৃত্যু বিষয়শ্রেণী:১৮৮২-এ জন্ম বিষয়শ্রেণী:রামকৃষ্ণ মিশনের সন্ন্যাসী বিষয়শ্রেণী:২০শ শতাব্দীর হিন্দু ধর্মগুরু
জোসেফ কনফোর্ট (ডিসেম্বর ১০, ১৯২৫ – ৪ মার্চ, ২০১৯) ছিলেন স্পার্কস, নেভাদার একজন আইনি পতিতালয়ের মালিক, আইনী পতিতাবৃত্তি আন্দোলনের মুখপাত্র, একজন পেশাদার বক্সিং প্রবর্তক, রেস্তোরাঁর মালিক, জনহিতৈষী এবং নেভাদার রাষ্ট্রনায়ক, যিনি মার্কিন যুক্তরাষ্ট্রের বিচার বিভাগকে বিব্রত করেছিলেন। তিনি মুস্তাং রাঞ্চ পতিতালয়ের মালিক ছিলেন, ফেডারেল আইন এবং নেভাদার আইনকে প্রভাবিত করেছিলেন এবং পপ সংস্কৃতির কড়া সমালোচক ছিলেন, যা পতিতা ও পতিতাবৃত্তি সম্পর্কে মানুষের মনোভাব এবং মতামতকে প্রভাবিত করেছিল।  তিনি স্যালি কনফোর্টে (নি বার্গেস) কে বিয়ে করেছিলেন।    তথ্যসূত্র    বহিঃসংযোগ    জোসেফ কনফোর্টের বংশতালিকা  মুস্তাং রাঞ্চ/আমেরিকান লোভ   বিষয়শ্রেণী:১৯২৫-এ জন্ম বিষয়শ্রেণী:২০১৯-এ মৃত্যু বিষয়শ্রেণী:মার্কিন পতিতালয়ের মালিক ও ম্যাডাম
রণবিজয় সিং সিংহা হলেন একজন ভারতীয় টেলিভিশন উপস্থাপক এবং চলচ্চিত্র অভিনেতা। তিনি এমটিভিতে প্রচারিত দু:সাহসিক অনুষ্ঠান এমটিভি রোডিসে উপস্থাপনার মাধ্যমে অধিক জনপ্রিয়তা লাভ করেন। তিনি ভারতের মুম্বাইয়ে বসবাস করেন।  প্রথম জীবন রণবিজয়ের বাবা ছিলেন একজন ভারতীয় সেনাবাহিনীর কর্মকর্তা। এরই সূত্রে রণবিজয়ের ৬ষ্ঠ প্রজন্মরা সরাসরি ভারতীয় সেনাবাহিনীর সাথে সংযুক্ত হয়। রণবিজয় তার জীবনে ৯টি বিদ্যালয় পরিবর্তন করেছেন। কারণ, তার বাবা ভারতীয় সেনাবাহিনীর সদস্য হওয়ায় কাজের প্রয়োজনে তার পুরো পরিবারকে ভারতের বিভিন্ন স্থানে স্থানান্তরিত হতে হয়, এমনকি তিনি তার বাল্যকালের অধিকাংশ সময় আবাসিক বিদ্যালয়ে কাটিয়েছেন। তিনি নয়াদিল্লির আর্মি পাবলিক স্কুল হতে পড়াশুনা করেন।http://www.telegraphindia.com/1100608/jsp/entertainment/story_12540428.jsp এবং দিল্লির হাঁস রাজ কলেজ হতে স্নাতক ডিগ্রি লাভ করেন।  টেলিভিশন  সাল  অনুষ্ঠান  চরিত্র ২০০৩–বর্তমান  এমটিভি রোডিস  প্রতিযোগী১ম আসরের বিজয়ীগ্যাং লিডারউপস্থাপক ২০০৮–বর্তমান   এমটিভি স্প্লিটসভিলা  উপস্থাপক ২০১১  এমটিভি স্টান্টম্যানিয়া  ২০১৪  পুকার  মেজর রাজবীর শেরগিল ২০১৭  হিমালয় রোডিস  উপস্থাপক ২০১৮  এমটিভি ট্রল পুলিশ   ওয়েব  সাল  অনুষ্ঠান  চ্যানেল  ২০১৪  হিচড  ইউটিউব দ্য রিয়াল হাই উইথ রণবিজয় সিং  ২০১৫–বর্তমান স্কোয়াডরান  ২০১৮  কৌশিকী  ভিউ  চলচ্চিত্র  সাল  চলচ্চিত্র  চরিত্র  ভাষা ২০০৯  টস: এ ফ্লিপ অফ ডেস্টিনি  রায়ান  হিন্দি লন্ডন ড্রিমস  জোহেব খান ২০১০  অ্যাকশন রিপ্লে  কুন্দন লাল ২০১১  মুম্বই কাটিং  সেগ্মের মধ্যে ধরতি  হিরা সিং  পাঞ্জাবি মোড়  এন্ডি/অভয়/গঙ্গারাম হিন্দি ২০১২  তোড় মিত্র দি  রণবীর  পাঞ্জাবি ২০১৩  সাদি লাভ স্টোরি  গুরলিনের স্বামী (বিশেষ উপস্থিতি) ইশক গারারি   ৩এএম  সানি  হিন্দি ২০১৪  মেঙ্গো  প্রধান চরিত্র ২০১৫  শারাফত গয়ী তেল লেনে  সেম  তথ্যসূত্র  বহিঃসংযোগ               বিষয়শ্রেণী:জীবিত ব্যক্তি বিষয়শ্রেণী:১৯৮৩-এ জন্ম বিষয়শ্রেণী:হিন্দি চলচ্চিত্র অভিনেতা বিষয়শ্রেণী:পাঞ্জাবি ব্যক্তি বিষয়শ্রেণী:দিল্লির ব্যক্তি বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:পাঞ্জাবি চলচ্চিত্র অভিনেতা বিষয়শ্রেণী:এমটিভি রোডিস বিষয়শ্রেণী:এমটিভি রোডিসের প্রতিযোগী বিষয়শ্রেণী:পাঞ্জাবের (ভারত) অভিনেতা বিষয়শ্রেণী:ভিজে (মিডিয়া ব্যক্তিত্ব) বিষয়শ্রেণী:ভারতীয় খেলার অনুষ্ঠানের উপস্থাপক বিষয়শ্রেণী:শার্ক ট্যাঙ্ক ইন্ডিয়া
আর্নেস্ট রাদারফোর্ড, নেলসনের প্রথম ব্যারন রাদারফোর্ড, () ওএম, পিসি, এফআর এস (৩০ আগস্ট, ১৮৭১ – ১৯ অক্টোবর, ১৯৩৭), একজন নিউজিল্যান্ডীয় নিউক্লিয় পদার্থবিজ্ঞানী। তিনি নিউক্লীয় পদার্থবিজ্ঞানের "জনক" হিসেবে খ্যাত। তিনি তার বিখ্যাত স্বর্ণপাত পরীক্ষায় পরমাণুর নিউক্লিয়াস বা কেন্দ্রীণ থেকে রাদারফোর্ড বিক্ষেপণ আবিষ্কার করেন, যা পরবর্তীতে বোরের পরমাণু মডেল নির্মাণে সহায়ক হয়। ১৯০৮ সালে তিনি রসায়নে নোবেল পুরস্কার পান। তিনি বিংশ শতাব্দীর একজন খ্যাতিসম্পন্ন বিজ্ঞানী ছিলেন।   জীবনচরিত    প্রাথমিক জীবন এবং শিক্ষা  আর্নেস্ট রাদারফোর্ড ছিলেন কৃষক জেমস রাদারফোর্ড এবং তার স্ত্রী মার্থা থম্পসনের ছেলে, মূলত হর্নচার্চ, এসেক্স, ইংল্যান্ড থেকে। জেমস স্কটল্যান্ডের পার্থ থেকে নিউজিল্যান্ডে চলে এসেছিলেন। জন্ম নিউজিল্যান্ডের নেলসনের কাছে ব্রাইটওয়াটারে। যখন তার জন্ম নিবন্ধিত হয়েছিল তার প্রথম নাম 'আর্নেস্ট' রাখা হয়েছিল। রাদারফোর্ডের মা মার্থা থম্পসন ছিলেন একজন স্কুল শিক্ষক।  তিনি হ্যাভলক স্কুল এবং তারপর নেলসন কলেজে পড়াশোনা করেন এবং নিউজিল্যান্ড বিশ্ববিদ্যালয়ের ক্যান্টারবারি কলেজে পড়াশোনা করার জন্য একটি বৃত্তি অর্জন করে   রচনাবলী   Radio-activity (১৯০৪), 2nd ed. (1905),   Radioactive Transformations (১৯০৬),   Radiations from Radioactive Substances (১৯১৯)  The Electrical Structure of Matter (১৯২৬)  The Artificial Transmutation of the Elements (১৯৩৩)  The Newer Alchemy (১৯৩৭)   তথ্যসূত্র   বিষয়শ্রেণী:১৮৭১-এ জন্ম বিষয়শ্রেণী:১৯৩৭-এ মৃত্যু বিষয়শ্রেণী:নিউক্লীয় পদার্থবিজ্ঞানী বিষয়শ্রেণী:নিউজিল্যান্ডীয় পদার্থবিজ্ঞানী বিষয়শ্রেণী:নোবেল বিজয়ী রসায়নবিদ বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:এলিয়ট ক্রেসন পদক বিজয়ী বিষয়শ্রেণী:ফ্যারাডে পদক বিজয়ী বিষয়শ্রেণী:রয়েল সোসাইটির সভাপতি বিষয়শ্রেণী:কপলি পদক বিজয়ী বিষয়শ্রেণী:২০শ শতাব্দীর ব্রিটিশ পদার্থবিজ্ঞানী বিষয়শ্রেণী:ইংরেজ নোবেল বিজয়ী বিষয়শ্রেণী:২০শ শতাব্দীর ব্রিটিশ বিজ্ঞানী বিষয়শ্রেণী:ব্রিটিশ নোবেল বিজয়ী বিষয়শ্রেণী:রাসায়নিক মৌল আবিষ্কারক বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:ইউএসএসআর-এর বিজ্ঞান একাডেমির সম্মানিত সদস্য বিষয়শ্রেণী:নাইটস ব্যাচেলর বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য বিষয়শ্রেণী:যুক্তরাজ্যে অভিবাসনকারী নিউজিল্যান্ডীয় বিষয়শ্রেণী:ইংরেজ বংশোদ্ভূত নিউজিল্যান্ডীয় ব্যক্তি বিষয়শ্রেণী:ক্যান্টারবারি বিশ্ববিদ্যালয়ের প্রাক্তন শিক্ষার্থী বিষয়শ্রেণী:মাতেউচি পদক বিজয়ী বিষয়শ্রেণী:ওয়েস্টমিনস্টার অ্যাবিতে সমাধিস্থ
থাম্ব|মানসী - রবীন্দ্রনাথ ঠাকুর মানসী হল রবীন্দ্রনাথ ঠাকুর কর্তৃক রচিত একটি বাংলা কাব্যগ্রন্থ। এটি ১৮৯০ সালে প্রকাশিত হয়।  এটি রবীন্দ্রনাথের কাব্য রচনার "মানসী-সোনার তরী পর্ব"-এর অন্তর্গত একটি উল্লেখযোগ্য সৃষ্টি।বাংলা সাহিত্যের ইতিবৃত্ত, ড. দুলাল চক্রবর্তী, জুলাই - ২০০৭, বাণী বিতান।   পটভূমি  রবীন্দ্রনাথ একজন ভ্রমণকারীও ছিলেন। গাজীপুরে থাকাকালীন সময়ে তিনি "মানসী"-এর বেশিরভাগ কবিতা লেখেন। সেখানকার অনুপম প্রাকৃতিক পরিবেশ কবিকে ছন্দোবদ্ধ কবিতাগুলি লেখতে সহায়তা করে। এটি ছিল তাঁর প্রথম পরিপক্ব গ্রন্থ যেখানে রবীন্দ্রনাথ বিভিন্ন প্রকার ছন্দ নিয়ে গবেষণা করেন।   তথ্যসূত্র          বহিঃসংযোগ    rabindra-rachanabali.nltr.org  বিষয়শ্রেণী:রবীন্দ্রনাথ ঠাকুরের কাব্যগ্রন্থ
বিশেষজ্ঞ মতামত (Expart Opinion) ভারতীয় সাক্ষ্য আইনে (The Indian Evidence Act - 1872) ৪৫ নং ধারায়, তৃতীয় ব্যক্তির মতামত হিসেবে প্রাসঙ্গিক। যখন আদালতে, বিদেশী আইন, বিজ্ঞান, কলা (Art)র কোনো বিষয়ের ওপর অথবা হাতের লেখা, আঙুলের ছাপের একক অনন্য পরিচিতি সম্পর্কে অভিমত গঠন করার দরকার পড়ে তখন সেই বিষয় অর্থাৎ উক্ত বিদেশী আইন, বিজ্ঞান, কলা, হাতের লেখা, আঙুলের ছাপ সংক্রান্ত প্রশ্নে বিশেষ ভাবে দক্ষ ব্যক্তিদের মতামত প্রাসঙ্গিক হিসেবে বিবেচিত হবে।   শর্ত  বিশেষজ্ঞ (Expart) একজন সাক্ষী (Witness) হিসেবে আদালতে তার মতামত দেন। তিনি শুধুমাত্র সেই বিষয়েই আদালতকে অবহিত করবেন যা তার পর্যবেক্ষণ ও বিশেষ দক্ষতা কাজে লাগিয়ে জেনেছেন। সিদ্ধান্ত বা অভিমত নয়। সিদ্ধান্তে আসার দায়িত্ব আদালতের। অর্থাৎ বিশেষজ্ঞ মতামত আদালতগ্রাহ্য হওয়ার জন্যে ১) বিষয়টি এমনি হতে হবে যেখানে বিশেষজ্ঞর সাক্ষ্য বা মতামত অবশ্য প্রয়োজন ২) আলোচ্য সাক্ষী প্রকৃতপক্ষে একজন বিশেষজ্ঞ।   তথ্যসূত্র   বিষয়শ্রেণী:বিচার